Nino Pršeš
Vahidin „Nino“ Pršeš (gim. Sarajeve) – Bosnijos ir Hercegovinos dainininkas ir kompozitorius. Karjeros pradžioje buvo keletos vietos pop ir roko grupių klavišininkas, taip pat rašė kitiems atlikėjams dainas. 1995 metais debiutavo kaip solo atlikėjas festivalyje „MPX 1995“, organizuotas Sarajeve. Vėlesniais metais jis parašė dainų festivalio „Mali šlager“ dalyviams. 2000 m. spalio mėn. išleido debiutinį studijinį albumą „Ženi se“. 2001 m. kovo mėn. su daina „Hano“ laimėjo šalies atranką į „Euroviziją“. Gegužės 12 dienos finaliniame „Eurovizijos“ renginyje užėmė 14 vietą, surinkęs 29 taškus. 2009-2012 metais gyveno Slovėnijoje, savo veiklą tęsė kaip prodiuseris ir dainų autorius.